Everything You Always Wanted to Know About Sex* (*But Were Afraid to Ask)
Sve što ste oduvijek željeli znati o seksu (ali ste se bojali pitati) (engl. Everything You Always Wanted to Know About Sex *(*But Were Afraid to Ask) ) je filmska komedija iz 1972. koju je režirao Woody Allen - njegov četvrti film kao režiser - a koji je labavo napisao prema istoimenoj knjizi koju je napisao Dr. David Reuben. Film je omnibus nekolicine kratkih priča kojima je jedino zajedničko ljudska seksualnost. Uz Allena, ostale uloge tumače Louise Lasser, John Carradine, Anthony Quayle, Gene Wilder i Burt Reynolds.

Film je bio komercijalni uspjeh za Allena, zaradivši 18 miliona $ u američkim kinima u usporedbi sa proračunom od 2 miliona $, čime je bio 13. najkomercijalniji film 1972.

Radnja 
Film je podijeljen na sedam epizoda. U prvoj, dvorska luda želi se seksati sa kraljicom. U drugoj, Dr. Ross se zaljubi u ovcu. U trećoj, italijanski filmski režiser ima ženu koja jedino može doživjeti orgazam u javnosti. U četvrtoj, muškarac Sam isprobava žensku odjeću. U petoj, voditelj Jack Barry vodi TV emisiju Koja je moja perverzija? u kojoj natjecatelji pogađaju perverzije gostiju. U šestoj, istraživač Victor i novinarska Helen posjete Dr. Bernarda koji u svojem laboratoriju provodi bizarne eksperimente. Jedan takav izmakne kontroli te se pojavi ogromna sisa koja terorizira okolicu. Na kraju, uspiju uloviti divovsku sisu zahvaljujući divovskom grudnjaku. U zadnjoj priči, upravitelji kontrolnog centra u mozgu pažljivo tempiraju sustav erekcije i ejakulacije sperme u tijelu muškarca koji postaje intiman se ženom.

Glavne uloge
 Woody Allen - Victor / Fabrizio / Dvorska luda / Sperma
 Jack Barry - on sam
 John Carradine - Dr. Bernardo
 Erin Fleming - Djevojka
 Elaine Giftos - gđa. Ross
 Lou Jacobi - Sam Musgrave
 Louise Lasser - Gina
 Robert Q. Lewis - on sam
 Heather MacRae - Helen Lacey
 Pamela Mason - ona sama
 Sidney Miller - George
 Regis Philbin - on sam
 Anthony Quayle - Kralj
 Tony Randall - Upraavitelj
 Lynn Redgrave - Kraljica
 Burt Reynolds - Kontrolni operater
 Ref Sanchez - Igor
 Gene Wilder - Dr. Ross
 Titos Vandis - Stavros Milos

Kritike
Dean Šoša je filmu dao ocjenu četiri od pet:
"Davne 1972. Allen je bio odličan vicmaher, vrlo dobar scenarist i ne tako dobar redatelj. O tomu svjedoči i Sve što ste oduvijek..., odlično zamišljena no ne tako odlično realizirana parodija, čijim bi ingenioznim štosovima bolje odgovarala redateljska ruka s osjećajem za geg i ritam, mekša od ukočene Allenove, zagledane više u Bergmana negoli u klasičnu komediju."

Recenzija za website Timeout je bila pozitivna:
"Neke epizode šljakaju, ali parodije Antonionija (sav anksiozan i otuđen od žene koja jedino može doživjeti orgazam na javnosim mjestima) i TV emisija (Koja je moja perverzija?) su briljantno točne i vrlo smiješne. Najbolja je SF parodija u priči "Što se događa tijekom ejakulacije?", u kojoj minijaturni znanstvenici po uzoru na Fantastic Voyage unutar tijela muškarca, koji su stalno zauzeti provjeravanjem podataka i pružanja prikladnih tjelesnih reakcija čim se stisne gumb dok muškarac zavodi ženu. Allen tu ostvaruje svoj najfiniji trenutak, obučen u spermu."

Izvori

Vanjske poveznice 
 
 Everything You Always Wanted to Know About Sex* (*But Were Afraid to Ask) na Rotten Tomatoes

Američki filmovi
Filmovi 1972.
Filmske komedije
Satirični filmovi
Authority control 2